ग्रामीणाें की मांग थी कि विभाग के अधिकारी मौके पर आकर मृतक के परिजनों को मुआवजा दें तथा उसकी विधवा पत्नी को अन्य सहायता देने की घोषणा करें। रोड जाम करने की खबर लगते की पहुंचे राजगढ़ चौकी प्रभारी प्रेमपाल शुक्ला ने उच्चाधिकारियाें को इसकी सूचना दी। करीब एक घंटे बाद मड़िहान क्षेत्र के नायब तहसीलदार प्रेमचंद्र पाठक व थानाध्यक्ष मड़िहान अंजनी कुमार मिश्रा के साथ पहुंचे और समझाने बुझाने का प्रयास किया। इसके बावजूद ग्रामीण टस से मस नहीं हुए। करीब पांच घंटे तक सड़क जाम रहने से सड़क के दोनाें ओर आवागमन अवरुद्ध हो गया। थानाध्यक्ष मड़िहान ने इसकी सूचना तहसीलदार मड़िहान चंद्र प्रकाश त्रियदशी व थानाध्यक्ष ओमप्रकाश यादव को दी। सूचना पर पहुंचे मड़िहान तहसीलदार व थानाध्यक्ष अहरौरा ने भी ग्रामीणाें को समझाने का प्रयास किया लेकिन ग्रामीण अपनी जिद पर अडे़ रहे।